**CONTRACT DE LUCRĂRI**

**nr. …………/…… din data de …………………….**

**1. PREAMBUL**

 **JUDEŢUL CLUJ - ACTIVITATE ECONOMICA**, cu sediul în Cluj Napoca, Calea Dorobanţilor, nr. 106, cod poştal 400609, Telefon : 0372-640060, Fax : 0372-640074, [www.cjcluj.ro](http://www.cjcluj.ro/), e-mail : cjc@cjcluj.ro, cod fiscal : RO29438964, cont trezorerie RO56TREZ216502205X031037, deschis la Trezoreria municipiului Cluj - Napoca, reprezentată legal prin Preşedintele Consiliului Județean Cluj - **dl. ALIN TIȘE**, în calitate de **achizitor,** pe de o parte

 şi

**SC.\_\_\_\_\_\_\_\_\_\_\_\_\_\_\_\_. SRL** cu sediul în\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_nr.\_\_\_\_\_, ,telefon/fax: \_\_\_\_\_\_\_\_\_\_\_\_\_\_\_\_\_\_\_\_\_\_\_ număr de înmatriculare \_\_\_\_\_\_\_\_\_\_\_\_\_\_\_\_\_\_Cod fiscal\_\_\_\_\_\_\_\_\_\_\_\_\_\_\_\_, cont Trezorerie \_\_\_\_\_\_\_\_\_\_\_\_\_\_\_\_deschis la Trezoreria\_\_\_\_\_\_\_\_\_\_\_\_\_\_\_\_\_\_, reprezentată prin administrator \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - **în calitate de** executant, pe de altă parte.

**2. DEFINIŢII**

**2.1.** În prezentul contract următorii termeni vor fi interpretati astfel:

*a. contract -* prezentul contract şi toate anexele sale;

*b. achizitor şi executant* - părţile contractante, asa cum sunt acestea numite în prezentul contract;

*c. preţul contractului* - preţul plătibil executantului de către achizitor, în baza contractului, pentru îndeplinirea integrala şi corespunzătoare a tuturor obligaţiilor sale, asumate prin contract;

*d. amplasamentul lucrării* - locul unde executantul executa lucrarea;

*e. forta majoră* - un eveniment mai presus de controlul părţilor, care nu se datorează greselii sau vinei acestora, care nu putea fi prevăzut la momentul încheierii contractului şi care face imposibila executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundatii sau orice alte catastrofe naturale, restrictii apărute ca urmare a unei carantine, embargou, enumerarea nefiind exhaustiva, ci enuntiativa. Nu este considerat forta majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*f. zi* - zi calendaristică; an - 365 de zile.

*j. achizitor* - autoritate responsabila pentru derularea implementarii proiectului.

*k. Executant*- reprezinta compania a carei Oferta este desemnata caștigatoare de catre Achizitor care va executa lucrarile de constructie, va presta activitatile de proiectare de asistenta tehnica;

*i. Managerul de Proiect*- persoana responsabila pentru monitorizarea implementarii proiectului din cadrul Achizitorului.

*m. Dirigintele de șantier/inginer* - reprezinta persoana fizica - parte a echipei executantului - desemnat de catre Achizitor - caștigator al procedurii de atribuire a contractului de servicii de asistenta tehnica pentru supravegherea executiei lucrarilor, însarcinata de către executant cu verificarea calitatii materialelor si produselor de constructii puse in lucrare si/sau cu verificarea executiei corecte a lucrarilor de constructii, pe tot parcursul lucrarilor, așa cum aceasta este definita in Ordinul nr. 1496/2011, pentru aprobarea Procedurii de autorizare a dirigintilor de șantier;

*n. proces-verbal de recepţie parţială* - act prin care se atestă stadiul fizic de execuţie a construcţiei, în scopul înscrierii dreptului de proprietate asupra acesteia în cartea funciară, identificându-se cu procesul-verbal de constatare privind stadiul realizării construcţiei, în sensul <LLNK 11996 7 13 2M1 1 57>Legii cadastrului şi a publicităţii imobiliare nr. 7/1996

 *o. procesul verbal de recepție la terminarea lucrărilor* - inseamna procesul-verbal emis și semnat in conformitate cu legislatia aplicabila de catre o comisie de receptie.

*p. situație de plata*- deviz pe situatia de lucrari.

*q. garanția de buna execuție* - garanția care se constituie de catre executant in scopul asigurarii autoritatii contractante de indeplinirea cantitativa, calitativa in perioada convenita a contractului;

*r. utilitați* - reprezinta instalatii de suprafata, de subteran sau aeriene ce permit distributia de produse petroliere, gaze, apa, electricitate, servicii canalizare, telefon, etc. care pot fi in proprietatea publica sau particulara;

*s. propunerea financiara* - acea parte a ofertei care contine pretul contractului pentru executarea lucrarilor prevazute de prezentul contract, precum celelalte conditii financiare comerciale corespunzatoare satisfacerii cerintelor solicitate de achizitor prin documentatia de atribuire a contractului, atașata in anexa prezentului contract;

*t. propunerea tehnica* - acea parte a ofertei care contine obiectivele tehnice ale lucrarilor ce trebuie executate In conformitate cu prezentul contract, atașata în anexă prezentului contract;

*u. act adițional* - document prin care se pot modifica termenii și conditiile contractului;

**3. INTERPRETARE**

**3.1.** - În prezentul contract, cu excepţia unei prevederi contrare, cuvintele la forma de singular vor include forma de plural şi viceversa, acolo unde acest lucru este permis de context.

**3.2.** - Termenul "zi" ori "zile" sau orice referire la zile reprezintă zile calendaristice, dacă nu se specifica în mod diferit.

**CLAUZE OBLIGATORII**

**4. OBIECTUL PRINCIPAL AL CONTRACTULUI**: **Lucrări de reparații pentru vestiarele sălilor de sport de la Tribuna I și Tribuna II ale Stadionului Cluj Arena.**

**4.1.** - Executantul se obliga sa execute, în termenul convenit prin prezentul contract,în conformitate cu obligaţiile asumate, cu respectarea documentaţiei de atribuire.

**5. PREŢUL CONTRACTULUI**

**5.1**. Pretul convenit pentru îndeplinirea contractului, platibil executantului de catre achizitor este de **\_\_\_\_\_\_\_\_\_\_\_\_\_\_\_\_\_\_\_\_\_\_lei**, **la care se adaugă TVA** conform legislației în vigoare.

**6. DURATA CONTRACTULUI**

**6.1.** – Prezentul Contract intră în vigoare la data semnării lui de către ultima parte și este valabil până la îndeplinirea integrală și corespunzătoare a obligațiilor de către ambele părți, iar contractul operează valabil între părți , potrivit legii, ofertei și documentației de atribuire , de la data intrării sale în vigoare și până la epuizarea convențională sau legală a oricărui efect pe care îl produce.

**7. EXECUTAREA CONTRACTULUI**

**7.1** Durata de execuție a lucrărilor este de 30 de zile de la data emiterii ordinului de începere.

**8. DOCUMENTELE CONTRACTULUI**

**8.1**. - Documentele contractului sunt:

- caietul de sarcini;

- propunerea tehnică şi propunerea financiară;

- graficul de îndeplinire a contractului;

- graficul de plăţi;

- garanţia de bună execuţie;

- angajamentul ferm de susţinere din partea unui terţ, dacă este cazul.

- contractele încheiate cu subcontractanții, dacă este cazul ;

- acord de asociere, dacă este cazul.

**8.2 -** În cazul în care, pe parcursul executării contractului de achiziţie publică, se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

**8.3**. Orice contradicţie ivită între documentele contractului se va rezolva prin aplicarea ordinii de prioritate stabilită la art.8.1.

**9. PROTECŢIA PATRIMONIULUI CULTURAL NAŢIONAL**

**9.1.** - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

**9.2.** - Executantul are obligaţia de a lua toate precautiile necesare pentru ca muncitorii săi sau oricare alte persoane sa nu îndepărteze sau sa deterioreze obiectele prevăzute la clauza 9.1, iar imediat după descoperirea şi înainte de îndepărtarea lor, de a înştiinţa achizitorul despre aceasta descoperire şi de a îndeplini dispoziţiile primite de la achizitor privind îndepărtarea acestora.

**9.3**. - Achizitorul are obligaţia, de îndată ce a luat la cunostinta despre descoperirea obiectelor prevăzute la clauza 9.1, de a înştiinţa în acest sens organele de poliţie şi comisia monumentelor istorice.

**10. OBLIGAŢIILE PRINCIPALE ALE EXECUTANTULUI**

**10.1**. Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanta cu obligaţiile asumate prin contract, în limitele prevăzute de prezentul contract.

 **10.2.** Executantul are obligaţia de a supraveghea lucrările, de a asigura forta de munca, materialele, instalaţiile, echipamentele şi toate celelalte obiecte, fie de natura provizorie, fie definitive, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**10.3.** Executantul are obligaţia de a notifica prompt achizitorului despre toate erorile, omisiunile, viciile sau altele asemenea descoperite de el în Proiect sau în Caietul de sarcini pe durata îndeplinirii contractului.

**10.4.** Măsurile de asigurare pe linia protecției munciI și P.S.I. autorizarea, instruirea personalului propriu, acordarea echipamentului De lucru și de protecție , precum și înregistrarea acestora sunt sarcina și pe cheltuiala executantului , în conformitate cu prevederile H.G. nr. 355/2007 privins supravegherea sănătății lucrătorilor , cu modificările și completările ulterioare**.**

**10.5.** - (1) Executantul este pe deplin responsabil pentru conformitatea, stabilitatea şi siguranta tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor Legii - privind calitatea în construcţii, cu modificările ulterioare.

**10.6**. Executantul are obligaţia de a respecta şi executa dispoziţiile achizitorului în orice problema, menţionată în contract, referitoare la lucrare. În cazul în care executantul considera ca dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective sa îl absolve de obligaţia de a executa dispoziţiile primite, cu excepţia cazului în care acestea contravin prevederilor legale..

**10.7.** În cazul în care respectarea şi executarea dispoziţiilor prevăzute la alin. (1) determina dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.

**10.8.** Executantul este responsabil de trasarea corecta a lucrărilor fata de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare în vederea îndeplinirii responsabilităţii respective.

**10.9.** În cazul în care pe parcursul execuţiei lucrărilor survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia să rectifice eroarea constatata, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate în scris de către proiectant. Pentru verificarea trasării de către proiectant, executantul are obligaţia de a proteja şi de a păstra cu grijă toate reperele, bornele sau alte obiecte folosite la trasarea lucrărilor.

**10.10.** - Pe parcursul execuţiei lucrărilor şi al remedierii viciilor ascunse executantul are obligaţia:

a) de a lua toate masurile pentru asigurarea tuturor persoanelor a căror prezenta pe şantier este autorizata şi de a menţine şantierul (atâta timp cat acesta este sub controlul său) şi lucrările (atâta timp cat acestea nu sunt finalizate şi ocupate de către achizitor) în starea de ordine necesara pentru evitarea oricărui pericol pentru respectivele persoane, respectiv respectarea tuturor măsurilor de siguranță . sănătate si protecția muncii prevăzute de normele în vigoare;

b) de a procura şi de a întreţine pe cheltuiala să toate dispozitivele de iluminare, protecţie, îngrădire, alarma şi paza, în cazul în care sunt necesare sau au fost solicitate de către achizitor sau de către alte autoritari competente, în scopul protejării lucrărilor sau al asigurării confortului riveranilor;

c) de a lua toate masurile necesare pentru a proteja mediul pe şi în afara şantierului şi pentru a evita orice paguba sau neajuns provocat persoanelor, proprietăţilor publice sau altora, rezultat din poluare, zgomot sau alţi factori generaţi de metodele sale de lucru.

**10.11.** - Executantul este responsabil pentru menţinerea în buna stare a lucrărilor, materialelor, echipamentelor şi instalaţiilor care urmează să fie puse în opera de la data primirii ordinului de începere a lucrării pana la data semnării procesului-verbal de recepţie a acesteia.

**10.12.** - ( Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stanjeni inutil sau în mod abuziv:

 a) confortul riveranilor; sau

 b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

**10.13.** Executantul va despăgubi achizitorul impotriva tuturor reclamatiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legatura cu obligaţia prevăzută la alin. (1), pentru care responsabilitatea revine executantului.

**10.14**. - Pe parcursul execuţiei lucrării, executantul are obligaţia:

 a) de a evita, pe cat posibil, acumularea de obstacole inutile pe şantier;

 b) de a depozita sau retrage orice utilaje, echipamente, instalaţii, surplus de materiale;

 c) de a aduna şi îndepărta de pe şantier daramaturile, molozul sau lucrările provizorii de orice fel, care nu mai sunt necesare.

**10.15.** Executantul are dreptul de a retine pe şantier, pana la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

**10.16**. - Executantul se obliga de a despăgubi achizitorul impotriva oricăror:

 a) reclamaţii şi acţiuni în justiţie, ce rezulta din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatura cu execuţia lucrărilor sau încorporate în acestea; şi

 b) daune-interese, costuri, taxe şi cheltuieli de orice natura, aferente, cu excepţia situaţiei în care o astfel de încălcare rezulta din respectarea proiectului sau caietului de sarcini întocmit de către achizitor.

**10.17.** - Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de **2 ani** de la recepţia lucrării şi după împlinirea acestui termen, pe toata durata de existenta a construcţiei, pentru viciile structurii de rezistenta, ca urmare a nerespectării proiectelor şi detaliilor de execuţie aferente execuţiei lucrării.

**10.18**. Executantul va avea obligatoriu autorizatie pentru executia lucrarilor pentru fiecare obiect al proiectului (acolo unde este cazul).

**11. OBLIGAŢIILE ACHIZITORULUI; MODIFICAREA CONTRACTULUI**

**11.1.** - La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

**11.2.** - Achizitorul are obligaţia de a pune la dispoziţia executantului, fără plata, dacă nu s-a convenit altfel, următoarele:

 a) amplasamentul lucrării, liber de orice sarcina;

 b) suprafeţele de teren necesare pentru depozitare şi pentru organizarea de şantier;

**11.3.** Costurile pentru consumul de utilităţi, precum şi cel al contoarelor sau al altor aparate de măsurat se suporta de către executant.

**11.4**. - Achizitorul are obligaţia de a pune la dispoziţia executantului intreaga documentaţie necesară pentru execuţia lucrărilor contractate, fără plata, la termenele stabilite prin graficul de execuţie a lucrării.

**11.5**. - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

**11.6**. - Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale.

**12**. **SANCŢIUNI PENTRU NEÎNDEPLINIREA CULPABILĂ A OBLIGAŢIILOR**

**12.1**. - În cazul în care, din vina sa exclusivă, **executantul** nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu cota de 0,1%/zi întârziere din valoarea lucrărilor neexecutate, până la îndeplinirea efectivă a obligațiilor.

**12.2.** – Daca **achizitorul** nu onorează facturile în termenul prevăzut de art. 6 alin 1 din Legea nr. 72/2013, acesta are obligaţia de a plăti, cu titlu de dobânzi penalizatoare, o sumă echivalentă de 0,1% pe zi din plata neefectuată, începând de la data scadenţei şi până la momentul plăţii.

 **12.3**. - Nerespectarea obligaţiilor asumate prin prezentul contract de către una dintre părţi, în mod culpabil şi repetat, da dreptul partii lezate de a considera contractul de drept reziliat şi de a pretinde plata de daune-interese.

**12.4.** - Achizitorul isi rezerva dreptul de a renunţa oricând la contract, printr-o notificare scrisă adresată executantului, fără nicio compensaţie, dacă acesta din urma da faliment, cu condiţia ca aceasta renunţare sa nu prejudicieze sau sa afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pana la data denunţării unilaterale a contractului.

 **CLAUZE SPECIFICE**

**13. GARANŢIA DE BUNA EXECUŢIE A CONTRACTULUI**

**13.1.** Antreprenorul se obligă să constituie garanţia de bună execuţie a contractului, în termen de 5 zile lucratoarede la data semnarii contractului.

Garantia de buna executie a contractului reprezinta un procent din pretul contractului.

- cuantumul garantiei de buna executie: 10 % din valoarea fara TVA a contractului, respectiv de ………… lei.

Garantia de buna executie se constituie conf. art. 40, alin (1) din HG 395/2016, prin virament bancar sau printr-un instrument de garantare emis de o instituţie de credit din România sau din alt stat sau de o societate de asigurări, în condiţiile legii, care devine anexă la contract, prevederile art. 36 alin. (3)-(5) aplicându-se corespunzător. Dacă părţile convin, garanţia de bună execuţie se poate constitui şi prin reţineri succesive din sumele datorate pentru facturi partiale conf. art. 40 alin.(3) – (6) din HG 395/2016

**13.2.** Modul de constituire al garanţiei prin retineri succesive: antreprenorul are obligaţia de a deschide un cont la dispoziţia autorităţii contractante, la unitatea Trezoreriei Statului din cadrul organului fiscal competent în administrarea acestuia, conform art. 40 alin.(4) si (5) din HG 395/2016.

Suma iniţială care se depune de către contractant în contul de disponibil astfel deschis, nu trebuie să fie mai mică de 0,5% din preţul contractului de achiziţie publică, fără TVA, respectiv ……. lei.

Pe parcursul îndeplinirii contractului de achiziţie publică, achizitorul urmează să alimenteze contul de disponibil prin reţineri succesive din sumele datorate şi cuvenite antreprenorului până la concurenţa sumei stabilite drept garanţie de bună execuţie în contractul de achiziţie publică/contractul subsecvent şi va înştiinţa antreprenorul despre vărsământul efectuat, precum şi despre destinaţia lui.

Dovada deschiderii contului se va face prin :

- ordin de plata in valoare de …….. lei ;

**13.3** - Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care antreprenorul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie achizitorul are obligaţia de a notifica pretenţia atât antreprenorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, antreprenorul are obligaţia de a reîntregii garanţia în cauză raportat la restul rămas de executat.

**13.4.** Achizitorul se obligă să restituie garanţia de bună execuţie după cum urmează:

* + 1. 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea data pretenţii asupra ei și nu sunt identificate riscuri pentru vicii ascunse;
		2. restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finala.

**13.5.** Procesele-verbale de recepţie finală pot fi întocmite şi pentru părţi din lucrare, dacă acestea sunt distincte din punct de vedere fizic şi funcţional, în conformitate cu legislația în vigoare.

**13.6.**- Garanţia tehnică este distinctă de garanţia de bună execuţie a contractului.

**13.7**. – Garanţia tehnică pentru lucrările executate de către executant în favoarea achizitorului este de **24 luni** de la data semnarii procesului verbal de recepţie la terminarea lucrărilor.

**14. ÎNCEPEREA ŞI EXECUŢIA LUCRĂRILOR**

 **14.1.** Executantul are obligaţia de a începe lucrările la data semnării contractului de către ambele părți.

**14.2.** Executantul trebuie sa notifice achizitorului şi Inspecţiei de Stat în Construcţii, data începerii efective a lucrărilor.

 **14.3.** Lucrările trebuie sa se deruleze conform caietului de sarcini şi sa fie terminate la data stabilită.

**14.4.** Executantul va prezenta, la cererea achizitorului, după semnarea contractului,

 **14.5.** În cazul în care executantul întârzie începerea lucrărilor, terminarea pregătirilor sau dacă nu isi îndeplineşte îndatoririle prevăzute la pct. 11.1 alin. (2), achizitorul este îndreptăţit sa-i fixeze executantului un termen pana la care activitatea sa între în normal şi sa îl avertizeze ca, în cazul neconformarii, la expirarea termenului stabilit îi va rezilia contractul.

**14.6.** Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop.

 **14.7.** Executantul are obligaţia de a asigura accesul reprezentantului achizitorului la locul de munca, în ateliere, depozite şi oriunde isi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

 **14.8**. Materialele trebuie sa fie de calitatea prevăzută în documentaţia de execuţie; verificările şi testarile materialelor folosite la execuţia lucrărilor, precum şi condiţiile de trecere a recepţiei provizorii şi a recepţiei finale (calitative) sunt descrise în anexa/anexele la contract.

 **14.9.** Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

**14.10.** Probele neprevăzute şi comandate de achizitor pentru verificarea unor lucrări sau materiale puse în opera vor fi suportate de executant dacă se dovedeşte ca materialele nu sunt corespunzătoare calitativ sau ca manopera nu este în conformitate cu prevederile contractului. În caz contrar, achizitorul va suporta aceste cheltuieli.

**14.11.** Executantul are obligaţia de a nu acoperi lucrările care devin ascunse, fără aprobarea achizitorului.

**14.12.** Executantul are obligaţia de a notifica achizitorului, ori de câte ori astfel de lucrări, sunt finalizate, pentru a fi examinate şi măsurate.

**14.13.** Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface aceasta parte sau părţi de lucrare, dacă este cazul.

**14. 14.** În cazul în care se constata ca lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

**16. FINALIZAREA LUCRĂRILOR**

 **16.1**. - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit, trebuie finalizat în termenul convenit, termen care se calculează de la data semnării contractului.

**16.2.** La finalizarea lucrărilor, executantul are obligaţia de a notifica, în scris, achizitorului ca sunt îndeplinite condiţiile de recepţie, solicitând acestuia convocarea comisiei de recepţie.

**16.3.** Achizitorul va convoca comisia de recepţie cu respectarea prevederilor art. 10 și art. 11 din <LLNK 11994 0122 321 0 14>Regulamentului de recepţie a lucrărilor de construcţii şi instalaţii aferente acestora, aprobat prin HG 343/2017..

**16.4**. - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

**16.5.** - Recepţia se poate face şi pentru părţi ale lucrării, distincte din punct de vedere fizic şi funcţional.

**17. PERIOADA DE GARANŢIE ACORDATĂ LUCRĂRILOR**

 **17.1.** Perioada de garanţie este de **24 luni** și curge de la data recepţiei la terminarea lucrărilor şi pana la recepţia finala.

**17.2.** În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi a altor defecte a căror cauza este nerespectarea clauzelor contractuale.

**17.3.** Executantul are obligaţia de a executa toate activităţile prevăzute la alin. (1), pe cheltuiala proprie, în cazul în care ele sunt necesare datorită:

 i) utilizării de materiale, de instalaţii sau a unei manopere neconforme cu prevederile contractului; sau

 ii) unui viciu de conceptie, acolo unde executantul este responsabil de proiectarea unei părţi a lucrărilor; sau

 iii) neglijentei sau neîndeplinirii de către executant a oricăreia dintre obligaţiile explicite sau implicite care îi revin în baza contractului.

 **17.4.** În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

**17.5.** - În cazul în care executantul nu executa lucrările prevăzute la clauza **16.2** alin. (2), achizitorul este îndreptăţit sa angajeze şi sa plătească alte persoane care sa le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

**18. MODALITĂŢI DE PLATA**

**18.1** - Plata lucrarilor se va efectua în lei, în termen de 30 de zile de la data emiterii facturii de către furnizor, în baza procesului verbal de recepție.

**18.2.** - Achizitorul are obligaţia de a efectua plata către executant în termenul prevăzut la art. 6 alin 1 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, respectiv:

a) 30 de zile calendaristice de la data primirii facturii sau a oricărei altei cereri echivalente de plată;

**18.3.** - Dacă achizitorul nu onorează facturile în termen de 30 de zile de la expirarea perioadei convenite, atunci executantul are dreptul de a sista executarea lucrărilor sau de a diminua ritmul execuţiei şi de a beneficia de reactualizarea sumei de plata la nivelul corespunzător zilei de efectuare a plăţii. Imediat ce achizitorul isi onorează restanta, executantul va relua executarea lucrărilor în cel mai scurt timp posibil.

**19. Asigurari**

**19.1.** Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui accident ori prejudiciu adus unui muncitor sau altei persoane angajate de executant, cu excepţia accidentelor sau prejudiciilor rezultate din vina achizitorului, a agenţilor sau a angajaţilor acestora.

**20. AMENDAMENTE**

**20.1.** - Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional în cazul apariţiei unor circumstanţe care nu au putut fi prevăzute la data încheierii contractului si nu aduc modificari substantiale acestuia, in conditiile prevazute de lege.

**20.2** - Prin acte aditionale nu se pot aduce modificari substantiale contractului de achizitie publica.

**20.3** – Modificarea substantiala a dispozitiilor prezentului contract in cursul perioadei sale de valabilitate este considerata ca fiind o noua atribuire si necesita derularea unei noi proceduri de achizitie publica. Modificarea prezentului contract in cursul perioadei sale de valabilitate este considerata substantiala atunci cand, prin aceasta modificare, contractul devine substantial diferit fata de cel incheiat initial. O modificare este considerata substantiala atunci cand este indeplinita una din urmatoarele conditii:

a) modificarea introduce conditii care, daca ar fi fost incluse in procedura de atribuire initiala, ar fi permis selectia altor candidati decat cei selectati initial sau acceptarea unei alte oferte decat cea acceptata initial sau ar fi atras si alti participanti la procedura de atribuire;

b) modificarea schimba echilibrul economic al contractului de achizitie publica/acordului-cadru in favoarea contractantului intr-un mod care nu a fost prevazut in contractul de achizitiepublica/acordul-cadru initial;

c) modificarea extinde in mod considerabil obiectul contractului de achizitie publica/acorduluicadru;

 d) un nou contractant inlocuieste contractantul initial, in alte cazuri decat cele prevazute la clauza de revizuire nr 1.

**20.4** Contractul de achizitie publica va fi modificat, fara organizarea unei noi proceduri de atribuire, in condițiile prevazute de art. 221 din Legea 98/2016 cu modificări și completări ulterioare.

**22. CESIUNEA**

**22.1**. - Executantul are obligaţia de a nu transfera total sau parţial obligaţiile sale asumate prin contract, cu exceptia cesiunilor prevazute in contract si actele normative in vigoare.

**22.2**. - Achizitorul poate urmări orice pretenţie la daune pe care executantul ar putea să o aibă împotriva terţului/terţilor susţinător/susţinători declarati pentru nerespectarea obligaţiilor asumate prin angajamentul ferm. In acest sens, se poate realiza o cesiune a drepturilor executantului către achizitor, cu titlu de garanţie.

**23. FORTA MAJORĂ**

**23.1**. - Forta majoră este constatată de o autoritate competenta.

**23.2**. - Forta majoră exonereaza părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**23.3**. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor pana la apariţia acesteia.

**23.4. -** Partea contractantă care invoca forta majoră are obligaţia de a notifica celeilalte părţi, imediat şi în mod complet, producerea acesteia şi sa ia orice măsuri care îi stau la dispoziţie în vederea limitării consecinţelor.

**23.5**. - Dacă forta majoră acţionează sau se estimeaza ca va acţiona o perioada mai mare de 6 luni, fiecare parte va avea dreptul sa notifice celeilalte părţi încetarea de plin drept a prezentului contract, fără ca vreuna din părţi sa poată pretinde celeilalte daune-interese.

**24. SOLUŢIONAREA LITIGIILOR**

**24.1**. - Achizitorul şi executantul vor depune toate eforturile pentru a rezolva pe cale amiabila, prin tratative directe, orice neînţelegere sau disputa care se poate ivi între ei în cadrul sau în legatura cu îndeplinirea contractului.

**24.2**. - Dacă, după 15 zile de la începerea acestor tratative, achizitorul şi executantul nu reuşesc sa rezolve în mod amiabil o divergenta contractuală, fiecare poate solicita ca disputa sa se soluţioneze de către instanţa competenta aflata in raza sediului autoritatii contractante, Tribunalul Cluj sau la orice instanta competenta, in functie de natura litigiului dedus judecatii.

**25. ÎNCETAREA ŞI REZILIEREA CONTRACTULUI**

**25.1** Prezentul contract va înceta de drept dacă în termen de 30 zile de la data semnării contractului, executantul nu a demarat executarea corespunzătoare contractului.

**25.2** Încetarea prezentului contract în condiţiile art. 25.1 nu va produce niciun fel de efect asupra altor drepturi ale achizitorului şi ale executantului dobândite în baza prezentului contract.

**25.3** Suplimentar faţă de cauzele de încetare definite mai sus, achizitorul poate rezilia contractul cu efecte depline, după acordarea unui preaviz de 30 zile executantului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

 a) executantul nu execută contractul în conformitate cu obligaţiile asumate;

 b)executantul nu respecta termenele intermediare sau finale conform programului de prestare;

 c)executantul cesionează sau subcontracteaza contractul fără a avea acordul scris al achizitorului;

 d)executantul face obiectul unei proceduri de dizolvare, şi-a suspendat activitatea, impotriva sa s-a dispus deschiderea falimentului sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;

 e)executantul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;

 f)executantul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

 g)împotriva executantului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;

 h)apariţia oricărei alte incapacităţi legale care să împiedice executarea contractului;

 i)executantul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele.

**25.4**. În oricare din evenimentele sau circumstanţele prezentate la art. 25.3, achizitorul, în termen de 10 zile după transmiterea unei înştiinţări către executant, dar dupa implinirea termenului de preaviz prevazut la art. 25.3, va putea să rezilieze contractul.

**25.5.** În cazurile descrise la art. 25.3 pct. (e), (f), achizitorul va putea, prin înştiinţare, să rezilieze imediat contractul, fara indeplinirea termenului de 30 de zile.

**25.6.** In cazul in care achzitorul opteaza pentru rezilierea contractului, executantul va fi indreptatit la plata integrala a lucrărilor prestate pana la data la care intervine rezilierea efectiva.

**25.7.** După reziliere executantul va preda reprezentantului achizitorului, toate documentele şi orice alte documente de proiectare întocmite de sau pentru el.

**25.8.** Executantul va face toate eforturile pentru a respecta imediat orice instrucţiuni incluse în înştiinţare.

**25.9**. După reziliere, achizitorul poate finaliza pe cheltuiala sa lucrările prin forţe proprii şi/sau cu alte entităţi. Achizitorul şi aceste entităţi vor putea folosi documentele executantului sau orice alte documente întocmite de executant sau în numele acestuia, numai dupa data la care achizitorul efectueaza plata integrala a acestor lucrări catre executant.

**25.10**. In cazul in care prezentul contract este reziliat, oricare dintre parti va fi indreptatita sa recupereze de la cealalta parte fără a renunţa la celelalte remedii la care este îndreptăţit în baza acestuia, orice pierdere sau prejudiciu suferit până la un nivel egal cu valoarea contractului.

**25.11**. Achizitorul va convoca în termen de maxim 30 zile de la data rezilierii contractului, comisia de recepţie, care va efectua recepţia cantitativă şi calitativă a lucrărilor executate.

**25.12**. In caz de suspendare sau intrerupere a executarii, indiferent de cauza, inclusiv in situatia unui litigiu intre parti, executantul are obligaţia de a asigura paza şi de a lua toate măsurile care se impun pentru conservarea lucrărilor efectuate. În cazul în care executantul nu îşi îndeplineşte această obligaţie contractuală, achizitorul este indreptatit sa efectueze lucrarile de intretinere curenta pe cheltuiala proprie. Oricare dintre părţi încalcă prevederile Contractului de lucrari când nu îndeplineşte obligaţiile ce îi revin potrivit Contractului de lucrari. Pentru neindeplinirea obligatiilor contractuale sau indeplinirea necorespunzatoare a acestora, partea in culpa va plati celeilalte parti daune interese pentru prejudiciul suferit.

 **25.13.** In cazul in care oricare dintre părţi încalcă prevederile Contractului prin neîndeplinirea unei/unor obligaţii care îi revin potrivit acestuia, partea prejudiciată prin încălcare (după caz, Achizitorul sau executantul) va fi îndreptăţită la următoarele remedii:

 a) despăgubiri; şi/sau

 b) rezilierea Contractului

 -Despăgubirile pot fi:

 a) Despăgubiri Generale; sau

 b) Penalităţi contractuale.

**25.14.** În orice situaţie în care achizitorul este îndreptăţit la despăgubiri, poate reţine aceste despăgubiri din orice sume datorate executantului sau poate executa garanţia de bună execuţie.

**25.15.** Achizitorul va fi îndreptăţit să rezilieze unilateral contractul printr-o notificare de reziliere adresată executantului cu 10 zile înainte de data propusă pentru reziliere, în condiţiile în care se dovedeşte că executant da sau se ofera sa dea (direct sau indirect) unei persoane orice fel de mita, dar, favor, comision sau alte lucruri de valoare ca stimulent sau recompensa pentru a actiona sau inceta sa actioneze in legatura cu contractul, sau pentru a favoriza sau nu, a defavoriza sau nu, orice persoana care ale legatura cu contractul sau daca oricare dintre membrii personalului executantului, agenti sau subcontractanti dau sau se ofera sa dea (direct sau indirect), unei persoane, stimulente sau recompense, in modul scris in acest paragraf sau daca se dovedeste ca executantul s-a angajat în activităţi de corupţie, fraudă, în practici ilicite, coercitive sau obstrucţioniste, în execuţia contractului.

 In sensul prezentei clauze:

 (a)''Practicile de Corupţie'' se referă la oferirea, solicitarea sau promisiunea, în mod direct sau indirect, a oricărui avantaj necuvenit sau a oricărui obiect de valoare cu scopul de a influenţa într-un mod nepotrivit acţiunea unui funcţionar public/oficial, sau ameninţarea cu vătămarea corporală a persoanei în cauză, cu prejudicii aduse statutului, proprietăţii, drepturilor sau reputaţiei, în legătură cu orice proces de achiziţionare din cadrul execuţiei oricărui contract cu scopul, pentru acea persoană, de a obţine sau păstra orice avantaje necuvenite în cursul desfăşurării activităţilor de afaceri;

 (b)''Practicile de Fraudă'' se referă la orice declaraţie mincinoasă, orice act de disimulare sau omisiune de date cu intenţia sau în încercarea de a influenţa în mod nepotrivit procesul de achiziţie sau execuţia unui contract, inclusiv o reprezentare inexactă, în detrimentul achizitorului, sau care are scopul de a stabili preţuri de licitaţie la un nivel necompetitiv privându-l astfel pe achizitor de beneficiile unei competiţii corecte şi transparente, şi includ practici ilicite (fie înainte sau după aplicaţie sau remiterea ofertei) în care se angajează participanţii sau ofertanţii/desemnaţi câştigători, un ofertant şi un consultant sau un reprezentant al achizitorului sau o practică ce, în mod asumat sau în mod necugetat, induce în eroare sau încearcă să inducă în eroare o parte pentru a obţine un beneficiu financiar sau de altă natură sau pentru a evita îndeplinirea unei obligaţii;

 (c)''Practicile ilicite'' se referă la înţelegeri sau aranjamente stabilite între doi sau mai mulţi ofertanţi, înţelegeri sau aranjamente care sunt sau nu cunoscute persoanei care angajează împrumuturi, având drept scop stabilirea de preţuri de licitaţie la un nivel artificial, necompetitiv. Ofertanţilor/desemnaţi câştigători li se recomandă să păstreze confidenţialitatea datelor ofertelor depuse în cadrul licitaţiei. În condţiile în care două sau mai multe oferte prezintă similarităţi semnificative, sau în cazul în care se constată plagiat evident din partea unuia sau mai multor ofertanţi/beneficiari ai adjudecării, achizitorul va constata un caz de practică ilicită iar respectivii ofertanţi pot fi respinşi;

 (d)''Practicile Coercitive'' se referă la prejudiciile sau vătămarea, sau ameninţarea cu prejudiciile sau vătămarea, în mod direct sau indirect, a unor persoane sau a proprietăţilor acestora cu scopul de a obstrucţiona participarea acestora în procesul de achiziţie sau de a obstrucţiona execuţia Contractului; şi

 (e)''Practicile Obstrucţioniste'' se referă la: distrugerea în mod deliberat, falsificarea, modificarea sau disimularea documentelor/probelor necesare în procesul de investigaţie, sau declaraţii false făcute investigatorilor cu scopul de a obstrucţiona o investigaţie efectuată de către Bancă, de către persoana ce angajează un împrumut sau de către achizitor în cazul unei acuzaţii de practici de corupţie, fraudă, coercitive sau ilicite; şi/sau ameninţările, hărţuirea sau intimidarea oricărei părţi cu scopul de a o împiedica să dezvăluie informaţii privind investigaţiile sau să continue investigaţiile; sau acţiuni având drept scop să obstrucţioneze efectuarea inspecţiei de către Bancă, persoana care angajează un împrumut sau achizitor şi drepturile de audit stipulate prin contract.

**25.16.** Executantul poate rezilia Contractul de lucrări cu efecte depline, dupa acordarea unui preaviz de sapte zile Achizitorului, fara necesitatea vreunei alte formalitati si fara interventia vreunei Autoritati sau Instante de judecata, in oricare dintre situatiile urmatoare, dar nelimitandu-se la acestea:

a) Achizitorul nu îşi îndeplineşte obligaţiile ce ii revin in conformitate cu prevederile Contractului de lucrari pentru care a fost notificat;

b) Achizitorul suspendă derularea lucrărilor sau a oricărei părţi a acestora pentru mai mult de 30 de zile pentru motive nespecificate în Contractul de lucrări sau independente de culpa Executantul, cu exceptia suspendarii prezentului contract in cazul rezilierii contractelor de lucrari enumerate la art. 15;

**25.17.**Rezilierea nu va afecta nici un alt drept al Achizitorului sau al Executantului dobândit anterior acesteia în temeiul Contractului de lucrari.

**25.18.** In cazul în care rezilierea contractului nu se datorează unui act sau omisiune a executantului, Executantul va avea dreptul să pretindă, suplimentar faţă de sumele ce i se cuvin pentru munca deja prestată, despăgubiri pentru orice pierdere sau prejudiciu suferit.

**26. AJUSTAREA PREŢULUI CONTRACTULUI**

**26.1**.- Pentru lucrările executate, plăţile datorate de achizitor executantului sunt cele declarate în propunerea financiară, anexa la contract.

**26.2.** - Pretul contractului **este ferm pe toata perioada de derulare şi nu se actualizează**.

**27. Standarde**

**27.1.**Executantul garantează că la data recepţiei lucrarea executată va avea calităţile declarate de către acesta în contract, va corespunde reglementărilor tehnice în vigoare şi nu va fi afectată de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.

 **27.2.** La lucrările la care se fac încercări calitatea probei se consideră realizată dacă rezultatele se înscriu în toleranţele admise prin reglementările tehnice în vigoare.

**27.3.** Executantul garantează că va respecta obligaţiile referitoare la condiţiile de muncă şi protecţia muncii, protectia mediului conform : Legii privind securitatea si sanatatea in munca nr.319/2006, HG nr.1091/2006 cerinte minime de securitate si santate pentru locul de munca, O.U.G. nr.195/2005 privind protectia mediului , modificata si completata şi a Legii nr. 307/ 2006 privind apărarea împotriva incendiilor.

**28. Clauză standard privind protecţia datelor personale**

**28.1** Părţile trebuie să respecte normele si obligaţiile impuse de dispoziţiile în vigoare, privind protecţia datelor cu caracter personal.

**28.2** Părţile sunt conştiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană şi oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părţile confirmă respectarea deplină a următoarelor prevederi, inclusiv dar fără a se limita la:

- capacitatea de a respecta drepturile persoanelor vizate privind ştergerea, corectarea sau transferul informaţiilor personale,

- informarea în caz de breşă de date a tuturor destinatarilor relevanţi, într-un interval maxim de 72 ore şi, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenţia acestuia,

- îndeplinirea tuturor îndatoririlor obligatorii privind documentarea conformării cu Regulamentul 679/2016.

**28.3.** Părţile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părţi. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

**28.4.** Datele cu caracter personal schimbate între Părţi nu pot deveni accesibile sau comunicate unor terţe părţi neautorizate sau puse la dispoziţie spre utilizare într-un alt mod. Prin urmare, Părțile vor lua toate măsurile tehnice şi în special organizatorice necesare, în ceea ce priveşte obligaţiile asumate prin această clauză:

- vor împiedica persoanele neautorizate să obţină acces la sistemele de prelucrarea datelor cu care sunt prelucrate sau utilizate datele cu caracter personal;

- vor preveni utilizarea fără autorizaţie a sistemelor de prelucrare a datelor;

- se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces şi că datele cu caracter personal nu pot fi citite, copiate, modificate sau eliminate fără autorizaţie în cursul prelucrării sau utilizării şi după stocare;

- se vor asigura că datele cu caracter personal nu pot fi citite, copiate, modificate sau eliminate fără autorizaţie în timpul transmiterii electronice sau transportului şi că este posibil să verifice şi să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;

- se vor asigura că pot verifica şi stabili dacă şi de către cine au fost introduse, modificate sau eliminate datele cu caracter personal în/din sistemele de prelucrare a datelor;

- se vor asigura că, în cazul unei acţiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părţi;

- se vor asigura că datele cu caracter personal sunt protejate de distrugere sau pierdere accidentală;

- se vor asigura că datele colectate în scopuri diferite pot fi prelucrate separat

**29. LIMBA CARE GUVERNEAZĂ CONTRACTUAL**

**29.1.** - Limba care guvernează contractul este limba romana.

**30 . COMUNICĂRI**

**30.1.** Orice comunicare între părţi, referitoare la îndeplinirea prezentului contract, trebuie sa fie transmisă în scris.

**30.2.** Orice document scris trebuie înregistrat atât în momentul transmiterii, cat şi în momentul primirii.

**30.3.** - Comunicările între părţi se pot face şi prin telefon, telegrama, telex, fax sau e-mail, cu condiţia confirmării în scris a primirii comunicării.

**31. LEGEA APLICABILĂ CONTRACTULUI**

**31.1.** - Contractul va fi interpretat conform legilor din România.

Părţile au înţeles sa încheie astăzi, ................................., prezentul contract în doua exemplare, câte unul pentru fiecare parte.

 **ACHIZITOR EXECUTANT**

|  |
| --- |
| **ACTIVITATE ECONOMICĂ- JUDEŢUL CLUJ** **PREŞEDINTE**  |